Държавен вестник, бр. 6, 2017 г., стр. 3

БРОЙ  6	
Д Ъ Р Ж А В Е Н  В Е С Т Н И К 	
СТР.  3  
(4) Справка „ПАСИВНО ПРЕЗАСТРА­
ХОВАНЕ“ от приложенията по ал. 1, т. 2 
се представя от застрахователите на база 
агрегирани данни според кредитния рейтинг 
на презастрахователя, но всеки застрахова­
тел е длъжен да представи в комисията при 
поискване справката, попълнена за всеки 
отделен презастраховател.
Месечни справки
Чл. 5. (1) Месечните справки по чл. 126, 
ал. 1, т. 4 от Кодекса за застраховането 
включват:
1. месечен финансов отчет, съдържащ 
елементите по чл. 33, ал. 1, т. 1 и 2 и със 
структура съгласно приложение № 1;
2. справки съгласно приложение № 4 
(приложение № 4.1) – за застрахователите, 
извършващи дейност по раздел I от прило­
жение № 1 към Кодекса за застраховането; 
3. справки съгласно приложение № 4 
(приложение № 4.2) – за застрахователите, 
извършващи дейност по раздел II от прило­
жение № 1 към Кодекса за застраховането.
(2) В ред „Допълнителна застраховка“ на 
справка МЖ1 от приложение № 4.1 се пода­
ват данни за застраховките по раздел І, т. 1, 
буква „в“ и т. 3, буква „в“ от приложение 
№ 1 към Кодекса за застраховането, както 
и за допълнителните застраховки, сключени 
преди влизането му в сила. 
(3) Застрахователите, извършващи едно­
временно дейност по раздел I и по раздел II 
от приложение № 1 към Кодекса за застра­
ховането, подават справките по приложение 
№ 4.1, както и справка МО1 от приложение 
№ 4.2. 
Справки, доклади и приложения на презастра­
хователите
Чл. 6. (1) Годишните справки, доклади 
и приложения на презастрахователите по 
чл. 126, ал. 1, т. 2 от Кодекса за застрахо­
ването включват справките по чл. 3, ал. 1, 
т. 3, 4 и 5.
(2) Тримесечните отчети и справки на 
презастрахователите по чл. 126, ал. 1, т. 3 от 
Кодекса за застраховането включват:
1. тримесечен финансов отчет по чл. 4, 
ал. 1, т. 1; 
2. справка „ИНВЕСТИЦИИ“ съгласно 
чл. 4, ал. 1, т. 2.
(3) Заедно със справките по ал. 2 се пред­
ставят и следните справки:
1. справките съгласно приложение № 5 
(приложение № 5.1) – от презастраховате­
лите, лицензирани за презастраховане по 
животозастраховане;
2. справките съгласно приложение № 5 
(приложение № 5.2) – от презастрахователи­
те, лицензирани за презастраховане по общо 
застраховане;
3. справките съгласно приложение № 5 
(приложения № 5.1 и 5.2) – от презастрахо­
вателите, лицензирани за презастраховане по 
животозастраховане и за презастраховане по 
общо застраховане.
(4) Справките по ал. 3 се представят за 
всеки цедент със седалище в Република Бъл­
гария поотделно, както и общо за всички 
цеденти.
(5) Презастрахователите подават годиш­
ните доклади по чл. 2, ал. 2, както и образ­
ците по чл. 3, ал. 1, т. 3 и чл. 4, ал. 1, т. 2, 
буква „в“.
Разделност на задължителното счетоводно 
отчитане и на отчитането на платежоспо­
собност
Чл. 7. (1) Застрахователите и презастра­
хователите извършват задължителното си 
счетоводно отчитане съгласно Закона за 
счетоводството и тази наредба.
(2) Задължителното счетоводно отчитане 
на застрахователите и презастрахователите се 
извършва ежемесечно, като застрахователите 
и презастрахователите спазват формата и 
съдържанието на справките по тази наредба. 
(3) Застрахователите с право на достъп до 
единния пазар и презастрахователите изгот­
вят финансови отчети и справки за целите 
на задължителното счетоводно отчитане в 
съответствие със Закона за счетоводство­
то, международните счетоводни стандарти 
(МСС), международните стандарти за фи­
нансова отчетност (МСФО) и тази наредба и 
отделно изготвят справки и отчети за целите 
на изчисляване на платежоспособността им 
съгласно приложимите регламенти на Евро­
пейската комисия.
(4) Застрахователите без право на достъп 
до единния пазар изготвят финансови отче­
ти и справки за целите на задължителното 
счетоводно отчитане, както и отчитат пла­
тежоспособността си в съответствие с МСС, 
МСФО и тази наредба.
(5) Застрахователите и презастраховате­
лите са длъжни да представят един и същ 
годишен финансов отчет в търговския ре­
гистър и за целите на надзора в комисията. 
(6) За целите на прилагане на надзорни 
мерки техническият резултат по отделните 
класове застраховки се определя на базата 
на МСС/МСФО и тази наредба. 
(7) При определяне на математическия 
резерв и на резерва за предстоящи пла­
щания по МСС, МСФО и тази наредба за 
целите на годишното финансово отчитане 
застрахователите задължително прилагат 
тест за адекватност на резервите по смисъла 
на Международен стандарт за финансово 
отчитане 4. В случаите, когато размерът на 
резервите, определен в резултат от теста 
за адекватност на резервите, е по-висок,